કૂકિંગ, ક્રાફ્ટ અને પેઈન્ટિંગ જેવી બાબતોમાં કુશળતા ધરાવતી મહિલાઓ માટે દિપા કંઈક કરવા માગે છે. તેના મતે મહિલાઓ તેમના 40, 50 અને 60ના દાયકામાં આ કાર્યો કરતી હોય છે. ઘણી મહિલાઓ પાસે વિશેષ આવડત હોય છે પણ તેને વ્યાવસાયિક રંગ આપી શકતી નથી. દિપા તેમના માટે એક ગેલેરી બનાવવા માગે છે જેમાં તેમના કાર્યોને વેગ મળે તથા ચાહકો પણ સરળતાથી અહીંયા ખરીદી કરી શકે. તેણે પોતાની મિત્રની માતાના પેઈન્ટિંગ્સ માટે એક વેબસાઈટ પણ બનાવી છે. તેણે વધુમાં જણાવ્યું કે, મારે અત્યારે કોઈની પાસેથી વધારાની રકમ વસુલવી નથી. મારે અત્યારેનો ધ્યેય એટલો જ છે કે વધારેમાં વધારે મહિલાઓ તેમના નવા વિચારો સાથે આગળ આવે.